open-index/open-wikipedia-markdown huggingface dataset:
Ukkosenjohdatin

**Ukkosenjohdatin** on rakennusten suojana toimiva järjestelmä, jonka tehtävänä on johtaa salama maahan niin, että se ei aiheuta vahinkoa. Tavallinen ukkosenjohdatin on rakennusta ylemmäs kohoava metallinen piikki eli salamansieppain, johon on yhdistetty maahan johtavat kaapelit. Nämä on yhdistetty maassa olevaan rengasjohtoon ja tämä kauemmas tehtyyn maadoitukseen. 

Salama etsii lyhimmän reitin maahan ja iskee salamasieppaimeen, josta sähkövirta johtuu kaapeleita pitkin maahan. Näin sähkövirta ei pääse kulkemaan rakennuksen osien läpi eikä aiheuta esimerkiksi palovaaraa. Järjestelmä muodostaa niin sanotun Faradayn häkin, joka estää salamaa tunkeutumasta häkin sisäpuolelle. Rengasjohto torjuu lisäksi maan kautta tulevat, esimerkiksi puun juurien ohjaamat jännitteet. Koko rakennelma kytketään sähkömaadoitukseen.

## Historia

Uuden ajan ensimmäiset ukkosenjohdattimet rakensi 1700-luvulla yhdysvaltalainen keksijä Benjamin Franklin. Ukkosenjohdattimien käytöstä on kuitenkin viitteitä jo antiikin ajalta, jolloin egyptiläisiin ja minolaisiin  temppeleihin rakennettiin metallisia mastoja, joiden tarkoituksena mahdollisesti oli vetää salamoita puoleensa.

Suomen ensimmäinen ukkosenjohdatin asennettiin Turun tuomiokirkkoon 1791.

## Lähteet

## Katso myös

* Sähköjärjestelmien ukkossuojaus

## Aiheesta muualla

*
Juan Sebastián Verón

**Juan Sebastián Verón** (s. 9. maaliskuuta 1975 La Plata, Argentiina) on uransa jo kertaalleen vuonna 2014 lopettanut mutta vielä vuonna 2017 kentille palannut argentiinalainen jalkapalloilija, pelipaikaltaan keskikenttäpelaaja.

Verónin viimeinen joukkue ammattilaistasolla ennen ensimmäistä lopettamistaan vuonna 2014 oli Estudiantes. Nykyisin Véron toimii Estudiantesin puheenjohtajana, joka on myös hänen kasvattajaseuransa. 41-vuotiaana hän solmi vielä seuran kanssa  joulukuussa 2016 uuden 18 kuukauden pelaajasopimuksen. Hän on edustanut urallaan myös Boca Juniorsia, Sampdoriaa, Parmaa, Laziota, Manchester Unitedia, Chelseaa ja Inter Milanoa.

Verón pelasi myös Argentiinan maajoukkueessa ja edusti maataan MM-kisoissa vuosina 1998, 2002 ja 2010. Vuoden 2002 kisoissa hän oli joukkueen kapteeni ja pelasi avauskokoonpanossa kahdessa Argentiinan kolmesta ottelusta. Hän pelasi yhteensä 72 maaottelua ja teki niissä yhdeksän maalia vuosina 1996–2010.

## Lähteet

## Aiheesta muualla
Run to the Light

**Run to the Light** on chicagolaisen Trouble-yhtyeen kolmas albumi, joka julkaistiin vuonna 1987. Albumilla yhtye alkoi sekoittaa tyyliinsä aineksia muista genreistä eikä sen musiikki ollut enää doom metalille ominaisesti hidasta. Kappaleesta ”Run to the Light” kuvattiin musiikkivideo.

## Kappaleet
#
#
#
#
#
#
#
#

## Kokoonpano
* Eric Wagner – ­laulu
* Rick Wartell –­ kitara
* Bruce Franklin –­ kitara
* Jeff Olson – koskettimet
* Ron Holzner –­ basso
* Dennis Lesh –­ rummut

## Arviot
* Allmusic: 

## Lähteet

## Aiheesta muualla
* 
*
Flair

**Flair** eli **flairtending** on näyttävää baarimestarin työskentelyä, jossa hän heittelee pulloja ja suorittaa muitakin normaaliin baarityöskentelyyn liittyviä toimintatapoja näyttävillä ja akrobaattisesti vaikeilla tekniikoilla. Flairtendingissä pidetään MM-kisoja. Kisoissa ei arvostella ainoastaan tekijän teknisiä taitoja, vaan baarimestarin tulee myös pystyä tekemään tasapainoinen, miellyttävä ja kaupallisesti hyväksyttävä juomasekoitus. 

Flairtending voidaan jakaa kahteen osioon sen merkityksen mukaan. *Workflair* tarkoittaa työn ohessa suoritettavaa taidokasta ja näyttävää baarityöskentelyä. *Showbartending* on enemmän viihteellisyyteen perustuvaan ja rekvisiitan käytön hyväksyvää esiintymisluonteista baarityöskentelyä. Jälkimmäisessä juuri kilpaillaan huomioon ottaen valmistettavien juomasekoitusten laatu.
Ariel Ortega

**Ariel Arnaldo Ortega** (s. 4. maaliskuuta 1974 Libertador General San Martín, Argentiina) on argentiinalainen aktiiviuransa lopettanut jalkapalloilija, pelipaikaltaan hyökkäävä keskikenttäpelaaja.

Ortega aloitti ammattilaisuransa vuonna 1991 kotimaansa pääsarjan River Platessa. Hän edusti vuonna 2012 päättyneellä urallaan myös muun muassa Valenciaa, Sampdoriaa, Parmaa, Fenerbahçea ja Newell's Old Boysia.

Ortega pelasi Argentiinan maajoukkueessa 86 ottelua ja teki niissä 17 maalia vuosina 1993–2010. Hän edusti Argentiinaa MM-kisoissa vuosina 1994,  1998 ja 2002. Vuoden 2002 turnauksessa hän pelasi Argentiinan kaikki kolme ottelua alusta loppuun.

Ortega oli myös saavuttamassa kultaa Pan-Amrikan kisoissa 1995 ja olympiahopeaa vuoden 1996 kesäolympialaisissa.

## Lähteet

## Aiheesta muualla

*
Peter Pan (vuoden 2003 elokuva)

**Peter Pan** on vuonna 2003 ensi-iltansa saanut P. J. Hoganin ohjaama australialainen fantasiaelokuva. Elokuva perustuu J. M. Barrien 1900-luvun alussa kirjoittamaan samannimiseen lastenromaaniin ja -näytelmään. Elokuvan pääosissa esiintyvät Jeremy Sumpter, Rachel Hurd-Wood, ja Jason Isaacs.

Vaikka elokuvan katsotaan olevan sovituksista lähinnä Barrien tarinaa, se korostaa kuitenkin alkuperäisteosta suoremmin Peterin ja Wendyn välistä rakkautta. Peter Pan on kerran kotoaan karannut esiteini-ikäinen poika, joka ei halua kasvaa aikuiseksi, ja on asunut tuntemattoman ajan toisessa maailmassa nimeltä Mikä-Mikä-Maa, jossa kukaan ei vanhene päivääkään, ja jonne pääsee vain lentämällä (onnellisten ajatusten ja keijupölyn voimalla) toiseen tähteen oikealta ja suoraan aamunkoittoon.

Matkoillaan syntymäkaupunkiinsa Lontooseen Peter on ajan kuluessa kerännyt Mikä-Mikä-Maahan kavereikseen poikia, joista pian sukeutui Kadonneet Pojat. Kadonneet Pojat pitävät Peteriä yhtä aikaa ystävänä ja jonkinlaisena isähahmona. Mutta Peter on käynyt hieman yksinäiseksi.

## Juoni

Peter Pan maleksii salaa Wendyn kodin lastenhuoneen ikkunalla katselemassa ja kuuntelemassa kuinka Wendy kertoo seikkailutarinaa veljilleen, mutta perheen lapsenvahtina toimiva koira ajaa Peterin pois. Millicent-täti ei tahdo Wendyn ryhtyvän kirjailijaksi, jollaiseksi tyttö itse tahtoo. Täti haluaisi Wendyn menevän hyviin naimisiin ja viettävän vähemmän aikaa veljiensä kanssa.

Peterin seuraavalla matkalla, jolla hän tarinoiden kuuntelemisen sijaan on tullut keskellä yötä ihastelemaan nukkuvaa Wendyä, hän onnistuu hukkaamaan varjonsa lastenhuoneeseen. Seuraavana iltana hän palaa etsimään varjoaan Helinä-keijun kanssa. Wendy herää meteliin, ja Peter ja Wendy ihastuvat heti toisiinsa. Myös Helina-keiju rakastaa Peteriä. Peter houkuttelee Wendyn veljineen mukaansa Mikä-Mikä-Maahan, ja Wendystä tulee Kadonneiden Poikien ”äiti”. 

Suuren seikkailun jälkeen kadonneet pojat – Peteriä ja Sinttiä lukuun ottamatta – saavat lopulta kodin Darlingin perheen luota. Sintti saa kodin Wendyn Millicent-tädin luota, mutta Peter jää Mikä-Mikä-Maahan.

## Näyttelijät

**Suomenkieliset äänet:**

Muissa rooleissa: Joakim Geitel, Henri Piispanen, Ossi Ahlapuro, Otto Piispanen, Oskari Tamminen, Miika Vintturi, Feniks Willamo, Jali Menna

Suomenkielisen version on ohjannut Minna Tasanto, kääntänyt Marko Hartama ja toteuttanut Sun Studio.

## Vastaanotto
*Ilta-Sanomien* Harri-Ilmari Moilanen arvioi, että parhaiten seikkailussa toimivat digitekniikalla ja tehosteilla luodut kommellukset. Visuaalisesta loistokkuudesta huolimatta ”pikku pottereille” suunnatussa elokuvassa ei hänestä ole erityistä fantasian lumoa. 
*Turun Sanomien* Päivi Valotien mielestä uusimman Peter Panin monitahoisuudessa on hyvää yritystä, mutta kokonaisuus jää kummalliseksi muotopuoleksi koettaessaan kalastella mahdollisimman suurta yleisöä. Suomenkielinen jälkiäänitys on Valotiestä täysin käsittämätön ratkaisu ihmisten näyttelemässä eikä aivan pikkulapsille sopivassa elokuvassa.

## Lähteet
Pro Football Hall of Fame Game

**Pro Football Hall of Fame Game** on yhdysvaltalaisen amerikkalaisen jalkapallon ammattilaisliigan, NFL:n, vuosittain pelattava näytösottelu, joka järjestetään samana viikonloppuna kuin Pro Football Hall of Famen valintaseremonia. Ottelu pelataan Fawcett Stadiumilla, joka on aivan Hall of Fame -museon vieressä Cantonin kaupungissa Ohion osavaltiossa.

NFL nimeää joukkueet, jotka kohtaavat ottelussa. Kyseiset joukkueet joutuvat pelaamaan normaalin neljän näytösottelun sijaan viisi ottelua ennen NFL:n runkosarjaa, koska Hall of Fame -seremonia järjestetään viikkoa ennen varsinaisen näytösottelusarjan alkua. 

Vuosina 1999-2005 ottelu järjestettiin maanantai-iltana, ABC:n Monday Night Football -lähetyksenä. Tätä ennen ottelun ajankohta oli useimmiten lauantai-iltapäivä. Kaudesta 2006 lähtien ottelu on järjestetty sunnuntai-iltana, NBC:n Sunday Night Football -lähetyksenä. 

## Otteluhistoria

 - Ottelu päättyi 5 m 29 sek ennen päätösvihellystä ukkosmyrskyn ja salamoinnin takia.
 - Ottelu päättyi 5 m 49 sek ennen päätösvihellystä ukkosmyrskyn ja salamoinnin takia.

## Tilastot

## Lähteet
*
*
Star One

**Star One** on alankomaalainen progressiivista metallia esittävä Arjen Anthony Lucassenin sivuprojekti. Star Onen musiikki on raskaampaa kuin Lucassenin projektiyhtyeen Ayreonin, ja ottaa vaikutteita 1970-luvun avaruusrockista ja sulauttaa niitä modernin progressiivisen metallin kanssa. Yhtye on julkaissut kaksi studioalbumia, *[[Space Metal (Star Onen albumi)|Space Metal]]* ja *[[Victims of the Modern Age]]*, sekä livealbumin joka sisältää myös Ayreonin materiaalia. __NOTOC__

## Kokoonpano
* Arjen Anthony Lucassen – kitarat, basso, kosketinsoittimet
* Ed Warby – rummut
* Sir Russell Allen – laulu
* Damian Wilson – laulu
* Dan Swanö – laulu
* Floor Jansen – laulu

### Studioalbumilla lisäksi
* Jens Johansson – kosketinsoittimet
* Erik Norlander – kosketinsoittimet
* Gary Wehrkamp – kitara
* Robert Soeterboek – taustalaulu
* Dave Brock – laulu (kappaleessa "Hawkwind Medley")

### Kiertueella
Arjen Lucassen soitti kitaraa ja syntetisaattoreita konserteissa. Lisäksi hän lauloi Ayreonin *[[Into the Electric Castle]]* -konseptialbumilta peräisin olleissa kappaleissa ”Hipin” osuudet. Dan Swanö ei voinut osallistua kiertueelle yhtyeensä Nightingalen uuden albumin nauhoitusten takia. Swanön lauluosuudet ja tietyt Ayreonin materiaalin osuudet hoiti konserteissa Robert Soeterboek joka on esiintynyt useammalla aikaisemmalla Ayreonin albumilla. Kiertueella oli lisäksi mukana seuraavat henkilöt:

* Irene Jansen – laulu
* Peter Vink – basso
* Joost Van Den Broek – kosketinsoittimet
* Ewa Albering – poikkihuilu

## Diskografia
* 
*  (live)
* 
* 

## Lähteet

## Aiheesta muualla
* Star Onen virallinen kotisivu
Sathya Sai Baba

**Sathya Sai Baba**, oik. Sathyanarayana, alkujaan sukunimeltään Raju, (23. marraskuuta 1926 – 24. huhtikuuta 2011) oli intialainen guru, jota usein on kutsuttu godmaniksi ja ihmeidentekijäksi, ja jota hänen kannattajansa pitävät jumalan inkarnaationa. Häntä pidetään yhtenä aikansa suurimmista guruista Intiassa.

Bhagavan Sri Sathya Sai Baba on Intian tunnetuimpia pyhimyksiä, ja hänet tunnetaan erityisesti monenlaisista tekemikseen väitetyistä ihmeistä. Sai Baba opettaa epäitsekkään palvelun olevan tärkein tie jumaluuden oivaltamiseksi. Hän julisti 29. lokakuuta 1940 olevansa aiemmin tunnetun pyhimyksen, Sri Shirdin Sai Baban inkarnaatio. Tätä pidetään hänen julkisen toimintansa lähtöpisteenä.

Sai Baba on muun muassa luonut Intiaan uuden koulu- ja ylioppilasjärjestelmän, perustanut monia yhteiskunnallisia laitoksia, toteuttanut suuren puhtaan juomavesiverkoston ja rakennuttanut kaksi suurta sairaalaa.

Sai Baba kuoli 85-vuotiaana sydänvaivoihin sairaalassa Puttaparthissa. Hautajaisiin osallistui maan korkeinta johtoa.

## Opetukset
Sai Baba julisti rakkautta ja uskontojen ykseyttä sekä korosti, että kenenkään häntä seuraavan ei tarvitse luopua omasta uskonnostaan. Sathya Sai -organisaatio kannattaa viittä perusarvoa; sathya (totuus), dharma (oikeudenmukaisuus), ahimsa (väkivallattomuus), prema (rakkaus) ja shanti (rauha). 

;Opetuksia:
* palvelu ja hyväntekeväisyys
* kasvissyönti
* irrottautuminen materiaalisesta maailmasta
* meditaatio
* eri uskontojen hyväksyminen poluiksi jumalan ymmärtämiseen

## Kritiikkiä
Sai Baba on ollut ja on yhä arvostelun sekä skeptisyyden kohteena, ja hänen väitteensä tehdä ihmeitä on kyseenalaistettu. Eräät taikurit ja skeptikot eri puolilla maailmaa ovat pyrkineet toistamaan joitakin Sai Baban ihmetekoja taikatemppujen avulla. Skeptikot pyysivät Sai Babaa tekemään ihmeitä valvotuissa olosuhteissa, mutta hän ei suostunut pyyntöihin. Vuonna 1995 julkisuutta sai videonauha, jonka epäiltiin paljastavan huijauksen, mutta tarkoissa tutkimuksissa mitään varmoja todisteita huijauksesta ei voitu osoittaa. (Haraldsson, op. cit., pp. 295–301)

## Kannattajat Suomessa

Suomessa toimii vuonna 1992 rekisteröity Sri Sathya Sai Baba center Finland ry. Yhdistyksessä oli 18 jäsentä vuonna 2007.

## Teokset
* Online Resource: Sathya Sai Speaks Series 
* Online Resource: Vahini Series Written By Sathya Sai Baba

## Lähteet

## Kirjallisuutta
* Timo Laurila: Päällään seisova Jeesus: uskonnollisen tilan tarkastelua nykymaailmassa aikakauden vaihtuessa Kaloista Vesimieheen, Atmayhteisö 1994
* Stephan V. Stepski-Doliwa: Sai Baba puhuu länsimaalaisille Osa 1, Light House Kustannus ky, 2001
* Barbara Szandorowska: Pimeää valoa, Päivä Oy, 1993

## Aiheesta muualla

* Sathyasai-fi.org, suomalaiset sivut
* Sathya Sai International Organisation. 
* Radio Sai Global Harmony. 
* Raija Teräsvirta, Sai Baban sanoma länsimaalaisille, kolumni Ultra-lehdessä
* Yhteisön esittely Uskonnot.fi-sivustolla
* Skepsis ry:n arvosteleva kommentti
*
Heikki Suolahti

**Heikki Theodor Suolahti** (2. helmikuuta 1920 Helsinki – 27. joulukuuta 1936 Helsinki) oli suomalainen varhaiskypsä säveltäjä, jota pidetään yhtenä Suomen musiikinhistorian suurista lahjakkuuksista. 

## Henkilöhistoria
Suolahden vanhemmat olivat lääkintäkenraalimajuri ja poliitikko Eino Suolahti ja Anna Forssell. Hänen vanhempi veljensä oli historiantutkija ja kulttuurivaikuttaja Eino E. Suolahti. Hän kävi Helsingin suomalaista yhteiskoulua vuoteen 1936 saakka, ylioppilaskokelaaksi sekä opiskeli pianon- ja urkujensoittoa ja musiikin teoriaa Arvo Laitisen johdolla Helsingin konservatoriossa 1929–1936. Suolahti kuoli vain 16-vuotiaana, ennen kuin yhtäkään hänen teoksistaan oli esitetty julkisesti.

## Tuotanto
Suolahdelta jäi kuollessaan kesken ooppera *Pärttylin yö* sekä muutamia muita teoksia, kuten toinen sinfonia. Säveltäjän tiedetään ihannoineen Richard Wagneria, ja hänen tarkoituksenaan oli kesän 1937 aikana päästä Bayreuthin oopperajuhlille. Parhaiten Suolahden musiikista muistetaan vuonna 1935 sävelletty *Sinfonia piccola* h-molli, joka on sävelletty raikkaaseen täysromanttiseen tyyliin. Se esitettiin ensi kerran helmikuussa 1938 Tauno Hannikaisen johtamassa muistomatineassa. Teos painettiin 1959 Yhdysvalloissa, jossa se tunnetaan hyvin eri nuoriso-orkestereiden repertuaarissa. Suolahden sinfonian kuultuaan Jean Sibelius kirjoitti säveltäjän äidille 12.3.1938 kirjeen, jossa hän kiitti teosta: "Poikanne sinfonia ei mene minun mielestäni. Teos teki minuun syvän vaikutuksen, siinä kun on sekä luontoa että sydäntä. Varmaa on, että Suomi Heikki Suolahdessa menetti suurimpia musikaalisia kykyjään."

### Sävellyksiä
* Katkelmia oopperasta *Pärttylin yö*, 1932-1933
* I osa pianokonsertosta, katkelmia sinfonisista runoelmista *Hades*, *Kullervo* ja *Sydän ja kuolema*, 1932-1935
* Baletti *Uponnut kaupunki*, keskeneräinen, 1934-1935
* Viulukonsertto, 1934
* *Sinfonia piccola* h-molli, 1935
* *Birger Jarlin linna* mezzosopraanolle ja orkesterille, 1935
* Sonatine C-duuri pianolle, 1935
* Fantasia pianolle ja vilulle, 1935
* *Agnus Dei* mezzosopraanolle ja orkesterille, 1936
* Yksinlauluja kuten *Kesäyössä*, *Hyökyaalto* ja *Unten kalastaja*, 1936

## Lähteet

## Aiheesta muualla
* Heikki Suolahden esittely Suomalaisen musiikin tiedotuskeskuksen sivuilla
Mancini

**Mancini** (oik. **Alessandro Faiolhe Amantino**, s. 1. elokuuta 1980 Belo Horizonte, Minas Gerais, Brasilia) on brasilialainen jalkapalloilija. Mancini on pelipaikaltaan keskikenttäpelaaja. Hän pelaa yleensä laidassa hyökkäävässä roolissa.

Mancini aloitti ammattilaisuransa Atlético Mineiron riveissä vuonna 1998. Hän on edustanut kotimaassaan myös Portuguesaa. Vuonna 2002 Mancini siirtyi Italiaan Veneziaan ja sieltä seuraavana vuonna AS Romaan. Hän on saavuttanut Roman riveissä Italian cupin voiton ja Italian supercupin voiton. Kesällä 2008 hän siirtyi Interin riveihin.

Brasilian maajoukkueessa Mancini pelasi ensi kerran vuonna 1999. Hän oli mukana Brasilian Copa Américan voittaneessa joukkueessa vuonna 2004.

## Saavutukset
*Italian cupin voitto 2007
*Italian supercupin voitto 2007
*Copa Américan voitto 2004

## Aiheesta muualla
*Profiili Roman sivuilla 
*Profiili FootballDatabase-tietokannassa
Puerto Maldonado

**Puerto Maldonado** on perulaisen Madre de Diosin alueen pääkaupunki ja yksi Perun Amazonian tärkeimmistä kaupallisista keskuksista. Vuonna 2007 kaupungissa asui 56&nbsp;382 asukasta.

Kaupunki perustettiin kumibuumin seurauksena. Sitä pidetään Iquitoksen ja Pucallpan jälkeen Perun Amazonian kolmanneksi tärkeimpänä kaupunkina. Ilmasto on kuuma ja kostea. Lokakuusta huhtikuuhun kestävän sadekauden aikana tieliikenne hankaloituu huomattavasti.

## Lähteet

## Aiheesta muualla
Hammasväliharja

**Hammasväliharja** on pieni hammasvälien puhdistamiseen tarkoitettu, muodoltaan pulloharjaa muistuttava harja. Sen harjasosa on suppeneva tai sylinterimäinen. Harjakset ovat hyvin ohuita. Se soveltuu yleensä hammasvälien puhdistamiseen plakista tai ruuantähteistä hammaslankaa tai hammastikkua paremmin mikäli hammasvälit ovat suurehkot tai avoimet. Myös oikomishoidon aikana hammasväliharja helpottaa suojassa olevien hampaiden puhdistamista.

Väliharjavalikoimissa on myös erikokoisia harjoja, joista valitaan sopiva harja hammasvälitilan mukaan. Harjoja on eri kokoja, läpimitaltaan tyypillisesti 0,3–1,5 millimetriä. Osassa harjasosa on kiinteästi, mutta saatavilla on myös harjan varsiosaan kiinnitettäviä harjaspäitä. Harjojen varret ovat muovia tai metallia. Harjanvarsiosa voi olla pitkä ja kaareva poskihampaiden paremman tavoitettavuuden vuoksi. Metallivartisia harjoja ei suositella hammasimplanttien väleihin naarmuttamisriskin takia. Harjaa ei saisi käyttää liian ahtaisiin hammasväleihin, jotteivät hampaiden kaulan hammaspinnat vahingoittuisi.

Hammasväliharjan käyttäminen muistuttaa hammastikun käyttämistä. Harjasosa viedään hammasväliin ja hampaiden välipinnat harjataan puhtaiksi. Hammasväliharjoja myydään muun muassa apteekeissa, usein myös tavallisissa ruokakaupoissa.


Kuva:TePe Interdental Brushes original.jpg|Eri kokoisia hammasväliharjoja.
Kuva:Interdental-brushes.JPG|Erilaisia pitkävartisia hammasväliharjoja.
Kuva:PB210527.JPG|Kaarevavartisia harjasosia.


## Katso myös
* Hammasharja
* Hammastahna
* Hammaslanka
* Hammastikku

## Lähteet

## Aiheesta muualla

*Helena Heikka: Hammasväliharjan käyttö (10.6.2015) (terveyskirjasto.fi)
*Hammasväliharjan valinta ja käyttö (video) (webdento.com)
Philippe Mexès

**Philippe Mexès** (s. 30. maaliskuuta 1982 Toulouse, Ranska) on ranskalainen jalkapalloilija, pelipaikaltaan keskuspuolustaja. Mexès edusti kotimaansa Ligue 1:ssä Auxerrea kausina 1999–2004 sekä Italian Serie A:ssa Romaa kausina 2004–2011 ja Milania kausina 2011–2016. Hän pelasi Ligue 1:ssä 133 ottelua ja Serie A:ssa 269 ottelua. Hän voitti Ranskan cupin vuonna 2003 sekä Italian cupin vuosina 2007 ja 2008.

Mexès pelasi Ranskan maajoukkueessa 29 maaottelua ja teki niissä yhden maalin. EM-kilpailuissa 2012 hän pelasi täyden ajan Ranskan kolmessa alkulohko-ottelussa mutta joutui jäämään puolivälierästä pois varoitustilinsä täyttymisen vuoksi. Hän oli voittamassa Ranskan riveissä Maanosaliittojen cupia 2003 ja alle 18-vuotiaiden Euroopan-mestaruutta 2000.

## Saavutukset

**Seurajoukkueet**
* Ranskan cup: 2003
* Italian cup: 2007, 2008

**Maajoukkue**
* Alle 18-vuotiaiden Euroopan-mestaruus: 2000
* Alle 21-vuotiaiden Euroopan-mestaruushopea: 2002
* Maanosaliittojen cup: 2003

## Lähteet
* Philippe Mexès Soccerway-sivustolla 

### Viitteet

## Aiheesta muualla
* Mexèsin tilastot Ligue 1:ssä 
* Philippe Mexès Ranskan jalkapalloliiton sivustolla 
* Mexès Football Database -sivustolla
Avoin suhde

**Avoin suhde** on parisuhde, jonka osapuolet ovat antaneet toisilleen luvan harrastaa seksiä myös muiden kuin toistensa kanssa.

Avoimia suhteita on perusteltu muun muassa sillä, että yksiavioisuus on liian rajoittavaa ja epäluonnollista ihmiselle. Jotkut eivät usko, että yksi partneri pystyy tyydyttämään yhden ihmisen kaikki tarpeet, ja sallivat siksi kumppanilleenkin muut suhteet. Jotkut aloittavat avoimen suhteen parantaakseen tai monipuolistaakseen seksielämäänsä.

Koska yksiavioisuus ei rajoita avoimia suhteita, niitä on hyvin monenlaisia ja niiden muoto riippuu osapuolten toiveista. Avoimet suhteet voidaan asettaa jatkumolle, jonka yhdessä päässä ovat pariskunnat, jotka voivat harrastaa satunnaisia seksisuhteita muiden kuin toistensa kanssa, ja toisessa päässä ihmiset, jotka asuvat yhdessä useiden partnerien kanssa. Saman ihmisen eri partnereilla voi olla tärkeysjärjestys sen mukaan, kuka heistä saa toiselta eniten aikaa, huomiota, hoivaa ja resursseja.

Avoin suhde voi vaatia osapuolilta vahvaa itsetuntoa sekä keskusteluja rehellisyydestä, mustasukkaisuudesta, mieltymyksistä, peloista, ennakkoluuloista ja odotuksista. Avoimessa suhteessa tällaiset keskustelut ovat monimutkaisia, koska ne koskevat useampaa kuin kahta ihmistä.

Jos avoimen suhteen osapuolet haluavat sopia säännöistä, ne voivat koskea esimerkiksi mustasukkaisuutta, suhteen rakennetta, sivusuhteiden hierarkioita, turvaseksiä, kunnioitusta alkuperäistä partneria kohtaan, sallittuja ja kiellettyjä asioita, sekä lapsiin, työpaikkaan ja kotiin liittyviä asioita.

Monet uskonnot korostavat yksiavioisuutta eivätkä hyväksy avoimia suhteita.

## Katso myös
*Polyamoria
*Polygamia
*Uskottomuus

## Lähteet

## Kirjallisuutta
*
Pramirasetaami

**Pramirasetaami** on nootropiini eli "älylääke", joka perustuu pirasetaamiin. Se keksittiin 1970-luvun loppupuolella. Sen kehitti Parke-Davis joka on nykyisin osa Pfizer-konsernia. Pramirasetaami on 8-30 kertaa vahvempaa kuin pirasetaami. Sitä myydään tuotemerkeillä Neupramir ja Pramistar.

## Lähteet

## Aiheesta muualla
*KEGG: Pramiracetam 
*ChemBlink: Pramiracetam
Rooteli

**Rooteli** ( = ’pieni pyörä’) tarkoittaa hallinnossa oman toimialansa asiat kaupunginvaltuustoa ja kaupunginhallitusta varten valmistelevaa osastoa. Tätä vanhahtavaa sanaa käytetään nykyisinkin lähinnä valtionhallinnossa ja - virastoissa.

Rooteli tarkoittaa oikeuskielessä pinkkaa samaan juttuun kuuluvia oikeudenkäyntiasiakirjoja. Se on myös luettelo niistä jutuista, jotka kunkin virkamiehen on esiteltävä.

## Rooteli-sanan taustaa

Rooteli-sana on tullut suomen kieleen Ruotsin hallinnon kautta (rotel). Ruotsin sana on tullut latinan rotulus-sanasta, joka on sananmukaisesti "kirjoitusrulla" . 

Sana "rotel" tarkoittaa Ruotsin virastokielessä osastoa (avdelning). Esimerkiksi Tukholman kaupungin hallintokuvauksessa: "Varje borgarråd är chef för en avdelning som kallas rotel."

Ruotsin oikeuskielessä "rotel" tarkoittaa valmisteluryhmää, esimerkiksi: "De mål som kommer in till hovrätten fördelas på s.k. rotlar i en turordning som är bestämd i förväg. Varje rotel är knuten till en domare som ansvarar för att målet blir förberett till avgörande och som i regel också deltar i det slutliga avgörandet."

KKO:n työjärjestyksessä (787/1994) on ruotsin sanan rotel vastineena on asiaryhmä; esimerkki: "Lainkäyttöasiat jaetaan asiaryhmiin. Jaon asiaryhmiin vahvistaa presidentti. Kullekin asiaryhmälle presidentti määrää hoitajaksi jonkun esittelijäneuvoksista tai muun esittelijän." "Lagskipningsärendena fördelas på rotlar. Presidenten bestämmer indelningen i rotlar. För varje rotel bestämmer han såsom ansvarig ett referendarieråd eller en annan föredragande."

Helsingin kaupungin hallinnossa käytetään sanaa rooteli seuraavasti: "Hallintokeskuksen rootelit valmistelevat oman toimialansa asiat kaupunginvaltuustoa ja kaupunginhallitusta varten."

## Lähteet
Kuwaitin lippu

**[[Kuwait]]in lippu** otettiin käyttöön 7. syyskuuta 1961, virallisesti 24. marraskuuta 1961. Lipun värit tarkoittavat seuraavia asioita:

* Valkoinen puhtautta
* Musta vihollisen tappiota
* Vihreä hedelmällisyyttä
* Punainen vihollisen verta kuwaitilaisten miekoissa

## Lähteet
* 

### Viitteet
Kelirikko

**Kelirikoksi** eli **rospuutoksi** sanotaan päällystämättömien teiden pehmenemistä kulkukelvottomiksi. Sana merkitsee myös aikaa, jona liikkuminen on vaikeaa tai mahdotonta kelirikon takia.

## Kelirikon syyt ja vaikutukset
Kelirikon aikana sulamisvesi ei pääse roudan takia imeytymään maahan vaan jää päällystämättömän tien pinnalle. Vedensekainen hiekka muuttuu liejuksi, joka muodostaa jäätyneen routakerroksen päälle vetelän kerroksen. Vesi myös syövyttää helposti isojakin kuoppia tai sulamispuroja ja rikkoo siten tien pintaa. Siltarumpujen kohdalla vaurion mahdollisuus on erityisen suuri, sillä sulava routa vajottaa rumpua ja samalla tienpintaa. Jäätynyt rumpu voi kelirikon aikana myös tulvia tielle.

## Saariston kelirikko
Saaristossa kelirikko merkitsee keväistä ajanjaksoa, jolloin sulava jää on jo liian ohutta ja pehmeää kantaakseen ihmisiä tai ajoneuvoja mutta liian kovaa, jotta vesikulkuneuvot kykenisivät kulkemaan jäissä. Kelirikko on perinteisesti merkinnyt saaristossa aikaa, jolloin yhteydet mantereelle ovat olleet kokonaan poikki. Saaristossa kelirikko alkaa yleensä maaliskuun alussa ja kestää jäiden sulamiseen ja meren avautumiseen saakka toukokuulle. Tuona aikana ainoa käyttökelpoinen kulkuneuvo on ilma-aluksia lukuun ottamatta ilmatyynyalus tai moottorirekityyppinen eli avovedessä uiva moottorikelkka.

## Lähteet

## Aiheesta muualla
Léon Foucault

**Jean Bernard Léon Foucault** (, 18. syyskuuta 1819 Pariisi, Ranska – 11. helmikuuta 1868 Pariisi, Ranska) oli ranskalainen fyysikko, joka tunnetaan parhaiten Foucault'n heilurin keksijänä. Kyseinen laite havainnollistaa maan pyörimisen. Hän teki myös ensimmäisiä mittauksia valonnopeudesta, Fizeaun–Foucault’n koejärjestelyn avulla.

Foucault oli näppärä käsistään ja ajateltiin, että hänestä tulisi hyvä kirurgi. Hän aloitti lääketieteen opiskelut Alfred Donnén ohjauksessa mutta ei kestänyt veren näkemistä. Donné palkkasi hänet kuitenkin assistentikseen. He kehittivät menetelmän jolla otetaan valokuvia mikroskoopissa. Donné oli myös tiedetoimittaja, ja jäädessään eläkkeelle 1845 hän antoi tehtävän Foucaultille.

Heilurin lisäksi Foucault keksi gyroskoopin, joka oli toinen tapa havainnollistaa maapallon pyörimisliikettä.

Focault löysi pyörrevirran, jota kutsutaan joskus Foucaultin virraksi.

Foucault on myös kehittänyt testin, jota tähtitieteen harrastajat käyttävät kaukoputken peilin testaukseen.

Foucault'n kraatteri Kuussa on nimetty hänen mukaansa. Foucault sairasti MS-tautia, jonka on katsottu aiheuttaneen hänen kuolemansa.

## Lähteet
Christer Fuglesang

**Christer Fuglesang** (s. 18. maaliskuuta 1957 Tukholma, Ruotsi) on ruotsalainen Euroopan avaruusjärjestön astronautti, jonka ensilento STS-116 Discovery-sukkulalla alkoi 10. joulukuuta 2006 kello 3.47 Suomen aikaa. Lennon oli määrä alkaa 8. joulukuuta, mutta sitä jouduttiin lykkäämään huonon sään vuoksi. Onnistuneen lähdön jälkeen Fuglesangista tuli ensimmäinen ruotsalainen ja pohjoismaalainen avaruudessa.

## Taustaa
Fuglesangin äiti on ruotsalainen ja isä norjalainen. Hän alkoi opiskella fysiikkaa Tukholman teknillisessä korkeakoulussa 1975 ja valmistui diplomi-insinööriksi 1981. Hän jatkoi opintojansa kokeellisen hiukkasfysiikan alalla Tukholman yliopistossa ja väitteli tohtoriksi 1987. Väiteltyään hän toimi tutkijana muun muassa CERNissä.

Vuonna 1992 Fuglesang valittiin ESAn astronauttiryhmään. Sen jälkeen hän on saanut astronauttikoulutusta EACissa, Venäjällä Tähtikaupungissa ja NASAlla.

Fuglesang oli mukana Venäjän avaruusjärjestön ja ESAn yhteisessä Euromir 95 -projektissa vuonna 1993. Vuonna 1995 hän oli Mir-lennon varamiehistössä. Hänelle opetettiin tällöin muun muassa Sojuz-avaruusaluksen ohjaamista.

Vuodesta 1996 lähtien Fuglesang on ollut sukkulakoulutuksessa NASAn Johnsonin avaruuskeskuksessa Houstonissa. Valinta vuoden 2006 lennolle tehtiin vuonna 2002. Koska 12-päiväiseen ISS-lentoon kuului avaruuskävely, hän on saanut tähän liittyvän koulutuksen. Fuglesang osallistui STS-116-lennolla kolmelle avaruuskävelylle ja lennolla STS-128 kahdelle. Avaruuskävelyjen kokonaispituus oli 18 tuntia 15 minuuttia. Lennon nimi Celsius liittyy Ruotsiin: ruotsalainen Anders Celsius kehitti celsius-asteikon.

Fuglesang pääsi myös toistamiseen avaruuteen sukkulalla. 15. heinäkuuta 2008 hänet valittiin 29. elokuuta 2009 laukaistulle Kansainvälisen avaruusaseman kokoonpanolennolle STS-128 tehtäväspesialistiksi.

## Lähteet

## Aiheesta muualla

* Elämäkerta ESAn sivulla 
*Fuglesangin avaruussukkulalentoa STS-128 edeltävä haastattelu  (13.8.2009) 
* Iltasanomat.fi 
* Kaikki avaruudesta, Ursa (doc)
Kiinan kansantasavallan vaakuna

**Kiinan kansantasavallan vaakuna** () on Kiinan kansantasavallan kansallistunnus lipun ja kansallislaulun ohella. Se kuvaa Taivaallisen rauhan porttia, josta avautuu portti Kiellettyyn kaupunkiin Taivaallisen rauhan aukiolta, Pekingissä. Vilja kuvaa maataloutta ja ratas teollisuustyöläisiä. Viisi tähteä kuvaavat Kiinan viittä kansaa tai viittä yhteiskuntaluokkaa.

Vaakunan suunnitteli arkkitehti Liang Sicheng (梁思成) ja se vahvistettiin käyttöön 20. syyskuuta 1950.
Saanto

**Saanto** on oikeudellinen toimi, jonka tuloksena tietylle henkilölle syntyy tietty oikeusjärjestyksen takaama oikeus. Nimitys liittyy erityisesti kiinteän ja irtaimen omaisuuden omistusoikeuteen. Laajasti määritellystä nimityksestä käytetään usein ilmaisua oikeussaanto. Saanto on oikeussystematiikkaan liittyvä yläkäsite, jolla ei oikeudellista ratkaisua tehtäessä ole välitöntä merkitystä. Toisinaan sillä vain viitataan yksityiskohtaisiin omistusoikeuden siirtymissääntöihin. Saanto voi olla yksityisoikeudellinen oikeustoimi (kuten kauppa, lahja tai vaihto), viranomaisen päätös (esimerkiksi pakkolunastus tai ulosotto) tai tosiasiallinen tapahtuma (kuten perintö tai valtaus).

Saannot jaetaan itsenäisiin ja johdannaisiin saantoihin. Itsenäinen saanto on joko kumoava eli ekstinktiivinen, jolloin se kumoaa edeltäjän oikeuden (esimerkiksi lunastus tai löytö), tai alkuperäinen eli originaarinen,
jolloin omistusoikeus syntyy itsenäisesti toisesta henkilöstä riippumatta eikä esineellä ole entuudestaan omistajaa (nautinta tai valtaus). Alkuperäinen saanto voi perustua myös esineen valmistamiseen, jolloin syntyy uusi esine, tai liittämiseen tai yhdistämiseen. Kumoavassa saannossa omistusoikeus siirtyy henkilöltä toiselle, jolloin edellinen omistusoikeus kumoutuu ja syntyy uusi edellisestä riippumaton omistusoikeus (kuten löydössä tai lunastuksessa).

Johdannaisessa eli derivatiivisessa saannossa omistusoikeus siirtyy henkilöltä toiselle, eikä uusi omistaja saa edeltäjäänsä parempaa oikeutta, vaan oikeuden pätevyys ja laajuus riippuu edeltäjän oikeudesta. Se voi olla oikeustoimi elävien henkilöiden kesken (kuten kauppa, lahja tai vaihto), lakimääräinen, perustua testamenttiperimykseen tai olla viranomaisen pakkotäytäntö (kuten ulosmittaus). Johdannaisten ja kumoavien saantojen yhteisnimitys on omistajanvaihdossaannot.

## Katso myös
* Oikeusseuraanto
* Saanto-oikeus
* Saantosuoja
* Saannonmoite

## Lähteet

## Aiheesta muualla
*
Talousarvio

**Talousarvio** eli **budjetti** (ruotsiksi budget) on yrityksen tai muun talousyksikön lyhyen tähtäimen taloussuunnitelma. 

Budjettikausi eli varainhoitokausi on yleensä vuoden pituinen, mutta se ei aina vastaa kalenterivuotta. Myös yksityishenkilöt, kotitaloudet ja yritykset voivat tehdä budjetteja. Rahan varaamista tiettyihin tarkoituksiin kutsutaan budjetoinniksi.

Kansantaloustieteessä budjettirajoite on tulojen tai varallisuuden asettama rajoite kulutusmenoille tai muulle rahankäytölle.

## Sanan alkuperästä
Termi "budjetti" juontuu ranskan kielen sanasta bougette ja se tarkoitti alun perin salkkua (eng. purse), jossa Yhdistyneen kuningaskunnan pääministeri toi valtion varainhoitoa koskevan suunnitelmansa parlamenttiin.

## Ali- ja ylijäämä
Alijäämä tarkoittaa, että budjetin rahoitustavoitteista on jääty ja kirjanpito on miinuksella eli talous on tappiollista. Ylijäämä tarkoittaa, että budjetin rahoitusarvio on ylittynyt ja käytössä onkin odotettua enemmän varantoja. Toiminta on tällöin voitollista.

## Suomen valtion budjetin laadinta

Suomessa valtion budjetin laadinta alkaa tammikuussa, kun ministeriöiden kehysehdotukset saapuvat valtiovarainministeriöön. Valtiovarainministeriössä kootaan seuraavia vuosia koskevat valtiontalouden kehykset, jotka hallitus hyväksyy maalis-huhtikuussa osana julkisen talouden suunnitelmaa. Valtiovarainministeriön kannanoton pohjalta valtiovarainministeri käy asianomaisten ministereiden kanssa ministeriöittäin neuvottelukierroksen. Neuvottelukierroksen jälkeen budjettia käydään läpi elokuussa budjettiriihessä, joka kestää nykyisin pari arkipäivää. Budjettiriihessä hallitus hyväksyy talousarvioesityksen sisällön. Valtiovarainministeriö viimeistelee hallituksen talousarvioesityksen, jonka jälkeen se esitellään valtioneuvoston yleisistunnolle. Eduskunta  saa ehdotuksen tarkasteltavakseen syysistuntokaudella ja hyväksyy talousarvion joulukuussa valtiovarainvaliokunnan mietinnön jälkeen. Lisätalousarvio annetaan tarvittaessa.

## Katso myös
* Suomen talous
* Kansantalouden tilinpito
* Kunnan talousarvio

## Lähteet

## Aiheesta muualla

* Visualisointi valtion budjetista
* Valtiovarainministeriön Tutkibudjettia.fi-palvelu
*Valtiovarainministeriö: Valtion budjetti
Kolekystokiniini

**Kolekystokiniini** (**CCK**; kr. *chole* 'sappi', *cysto* 'rakko', *kinin* 'liikuttaa') on ruoansulatuksen peptidihormoni, jota erittyy ohutsuolen alkuosan, pohjukaissuolen, limakalvon enteroendokriinisoluista. Kolekystokiniinin vaikutuksesta sappirakko supistuu, jolloin väkevä rakkosappi laskee sapenjohdinta pitkin ohutsuoleen. Kolekystokiniini stimuloi myös haiman ruoansulatusentsyymien erittämistä.

Kolekystokiniinistä käytetään joskus vanhahtavaa nimitystä **pankreotsymiini** puhuttaessa hormonin vaikutuksista haimaan. Kolekystokiniini stimuloi haiman asinaarisolujen entsyymineritystä sekä suoraan sitoutumalla CCK-reseptoreihin, että epäsuorasti aktivoimalla parasympaattista hermostoa, josta vapautuva asetyylikoliini stimuloi asinaarisoluja.

Kolekystokiniinia erittyy, kun mahalaukusta saapuu ruokasulaa ohutsuoleen. Erityisesti rasvat, mutta myös peptidit ja aminohapot, lisäävät kolekystokiniinin eritystä. Lisäksi pohjukaissuolen limakalvon ja haiman soluista erittyy  kolekystokiniinia vapauttavia tekijöitä, jotka saattavat osallistua erityksen säätelyyn.

CCK:lla on myös rooli neuropeptidinä keskushermostossa, jossa se muun muassa hillitsee nälän tunnetta. Rakenteensa puolesta se on läheistä sukua gastriinille.

Kolekystokiniinin CAS-numero on 9011-97-6.

## Lähteet

## Aiheesta muualla
*PubChem: Cholecystokinin 
*DrugBank: Cholecystokinin 
*Kyoto Encyclopedia of Genes and Genomes (KEGG): Cholecystokinin
John Jameson

**John Jameson** (Man-Wolf) on kuvitteellinen hahmo Marvelin sarjakuvamaailmassa. Hän kuuluu Hämähäkkimies-sarjakuvien sivuhahmoihin ja on Daily Buglen omistajan ja päätoimittajan J. Jonah Jamesonin poika. Hänen ensiesiintymisensä oli *Amazing Spider-Man* #1-lehdessä, ja hänet loivat Stan Lee ja Steve Ditko.

## John Jameson muissa medioissa
### Elokuvat
Daniel Gillies esittää John Jamesonia elokuvassa *[[Spider-Man 2 – Hämähäkkimies 2]]*.

### Animaatiosarja

John Jamesonin esiintyy pienessä roolissa Hämähäkkimies-animaatiosarjassa "Avaruuden asukas" -jaksossa ja hänen päätehtävänään oli tuoda Venomin symbiootti maahan (ei tarkoituksella). 

Äänenä Michael Horton.
José Martin Meolans

**José Martin Meolans** (s. 22. kesäkuuta 1978) on argentiinalainen kilpauimari. Hän on syntynyt Córdobassa ja varttunut Buenos Airesissa. Seuratasolla hän edusti argentiinalaista Academia Natacion Gabriel Taborinia. Hänen valmentajanaan toimi Orlando Moccagatta. 

## Saavutukset
* 1995: Fina Maailmanmestaruuskilpailut (25 m): 6. 50 metrin vapaauinti; Pan American Games: 10. 50 metrin vapaauinti
* 1996: Olympialaiset: 23. 50 metrin vapaauinti, 45. 100 metrin vapaauinti
* 1997: Fina Maailmanmestaruuskilpailut (25 m): 4. 50 metrin vapaauinti, 5. 100 metrin vapaauinti
* 1998: Fina Maailmanmestaruuskilpailut : 19. 50 metrin vapaauinti, 23. 100 metrin vapaauinti
* 1999: Fina Maailmanmestaruuskilpailut (25 m): 2. 50 metrin vapaauinti, 8. 100 metrin vapaauinti; Pan American Games: 2. 50 metrin vapaauinti, 2. 100 metrin vapaauinti
* 2000: Olympialaiset: 10. 100 metrin vapaauinti, 21. 50 metrin vapaauinti; Fina Maailmanmestaruuskilpailut (25 m): 5. 100 metrin vapaauinti, 14. 50 metrin vapaauinti
* 2001: Fina Maailmanmestaruuskilpailut: 9. 100 metrin vapaauinti, 11. 50 metrin vapaauinti
* 2002: Fina Maailmanmestaruuskilpailut (25 m): 1. 50 metrin vapaauinti, 2. 100 metrin vapaauinti
* 2003: Pan American Games: 1. 100 metrin vapaauinti, 2. 50 metrin vapaauinti, 2. 100 metrin perhosuinti
* 2004: Fina Maailmanmestaruuskilpailut (25 m): 7. 50 metrin vapaauinti
* 2006: Fina Maailmanmestaruuskilpailut (25 m): 3. 100 metrin vapaauinti, 6. 50 metrin vapaauinti

## Lähteet

*Fina.org Biographia
Joseph ”Robbie” Robertson

**Joseph "Robbie" Robertson** on kuvitteellinen hahmo Marvelin sarjakuvamaailmassa. Hän kuuluu Hämähäkkimies sarjakuva seikkailujen sivuhahmoihin ja hän työskentelee Daily Buglessa J. Jonah Jamesonin alaisena. Hänen ensiesiintymisensä oli *Amazing Spider-Man* #51-lehdessä, ja hänet loivat Stan Lee ja John Romita.

## Elokuva

Elokuvissa Robbia on esittänyt Bill Nunn.

## Animaatiosarja

Robbie nähtiin Hämähäkkimies-animaatiosarjassa J. Jonah Jamesonin oikeana kätenä, mutta toisin kun Jameson, hän puolusti Hämähäkkimiestä ja piti tätä sankarina (totta puhuen Peter mainitsee jopa eräässä jaksossa Robbien olleen ainoa henkilö joka on tukenut hänen molempia henkilöllisyyksiään), ja esiintyikin usein vain sivuroolissa muutamia jaksoja lukuun ottamatta. Hänen äänenään toimi Rodney Saulsberry.

Jaksot, jossa hän sarjassa esiintyy:
* 1 Liskojen yö
* 2 Skorpionin myrkky
* 3 Tappajarobotti
* 6 Tohtori Mustekala - Tuhon lähettiläs
* 7 Avaruuden asukas 1/3
* 9 Avaruuden asukas 3/3
* 10 Kraven Saalistaja
* 11 Menninkäinen 1/2
* 13 Kameleontti
* 20 Tuomari
* 23 Kuolematon vampyyri
* 24 Aikakivi
* 27 Viimeinen painajainen
* 28 Tohtori Outo
* 29 Tee toivomus
* 33 Framed
* 34 Mies ilman pelkoa
* 36 Tombstone
* 37 Venomin paluu
* 42 Syyllinen
* 44 Musta Kissa
* 50 Mary Janin etsintä
* 53 Häät
* 54-58 Kuusi unohdettua soturia -tarinassa
* 64 Minä todella, todella vihaan klooneja (toisen maailman Robbie)
* 65 Jäähyväiset, Hämähäkkimies (toisen maailman Robbie)
Intifada

**Intifada** (, *pois ravistelu*) on arabiankielinen termi kansannousulle. Länsimaissa termillä viitataan yleensä palestiinalaisten kansannousuihin Israelia vastaan:

* Ensimmäinen intifada vuosina 1987&ndash;1993
* Toinen intifada, joka alkoi syyskuussa 2000.
Varaktori

**Varaktori** eli **kapasitanssidiodi** on sähköisesti säädettävä kondensaattori. Yleisin varaktori on puolijohdediodi, jonka tyhjennysalueen leveyttä voidaan säätää estosuuntaisella tasajännitteellä. Varaktorista käytetään myös nimeä varaktoridiodi. Varaktorin eräs tärkeä sovellus on värähtelypiirin resonanssitaajuuden säätö esimerkiksi radiovastaanottimissa.

Varaktoreita voidaan valmistaa myös ferrosähköisistä eristeistä, joiden permittiivisyys riippuu sähkökentästä.

## Lähteet

## Aiheesta muualla
Koti kuntoon

**Koti kuntoon** (*Home Improvement*) on yhdysvaltalainen sitcom-tyyppinen televisiosarja, jonka pääosassa esiintyi Tim Allen. Sarjaa tehtiin yhteensä kahdeksan kautta ja 204 jaksoa vuosina 1991–1999.

## Juoni
Tim Allenin esittämä Tim Taylor on *Tool Time* -nimisen () remonttiohjelman juontaja, joka pitää koneista ja niiden virittämisestä. Sarjassa seurataan Taylorin perhettä, johon kuuluu Tim-isän lisäksi Jill-äiti sekä kolme vilkasta poikaa, Brad, Randy ja Mark. Vanhin poika Brad (Zachery Ty Bryan) on urheilullinen, kun taas vuoden nuorempi veli Randy (Jonathan Taylor Thomas) viljelee sarkasmia ja on perheen pojista älykkö. Nuorin poika Mark (Taran Noah Smith) on sosiaalisesti hieman kömpelö. Muita keskeisiä hahmoja sarjassa ovat Timin apujuontaja Al (Richard Karn), työkalutyttö Lisa sekä neuvoja-antava naapurinsetä Wilson (Earl Hindman), jonka kasvoja ei koskaan näytetä. Työkalutyttö Lisana toimi sarjan alkuvuosina (1991–1993) Pamela Anderson ja myöhemmin Heidinä Debbe Dunning.
## Henkilöt

* Tim "The Tool Man" Taylor (Tim Allen) - perheen isä, Jillianin aviomies.
* Jillian "Jill" Patterson Taylor (Patricia Richardson) - perheen äiti.
* Bradley Michael "Brad" Taylor (Zachery Ty Bryan) — vanhin veljeskatraasta. 
* Randall William "Randy" Taylor (Jonathan Taylor Thomas) — keskimmäinen veli. 
* Marcus Jason "Mark" Taylor (Taran Noah Smith) — nuorin lapsi.
* Al Borland (Richard Kahn)- Timin työkaveri "Tool Timessä".
* Wilson Wilson Junior (Earl Hindman) - Naapurinmies aidan takana.
* Heidi Keppert (Debbe Dunning) - Työkalutyttö "Tool Timessä".
* Lisa (Pamela Anderson) - Työkalutyttö "Tool Timessä" sarjan alkuvuosina.
* Martin "Marty" Taylor (William O'Leary) — Timin nuorempi veli.
* Geoffrey "Geoff" Taylor (Thom Sharp) — Timin isoveli.
* Lucille Taylor (Bonnie Bartlett) – Timin, Martyn ja Geoffin äiti.
## Aiheesta muualla
* http://www.hiarchive.co.uk/
Entakaponi

**Entakaponi** on Orion Pharman kehittämä Parkinsonin taudin hoitoon tarkoitettu lääkeaine. Entakaponi tehostaa taudin hoitoon perinteisesti käytetyn levodopan vaikutusta. Levodopa muuttuu aivoissa dopamiiniksi, joka pilkkoutuu ennenaikaisesti COMT-entsyymin katekoli-O-metyylitransferaasin vaikutuksesta. Entakaponi on vaikutustavaltaan COMT-estäjä, joka estää levodopan perifeeristä muuttumista hyödyttömäksi 3-O-metyylidopaksi. Entaponia myydään kauppanimillä Comtess, Comtan ja Stalevo (yhdistelmälääke, johon on yhdistetty kolme Parkinsonin taudin hoidossa käytettävää lääkeainetta: levodopa, karbidopa ja entakaponi).

Entakaponin kemiallinen kaava on C14H15N3O5, moolimassa 305,286 g/mol ja CAS-numero 130929-57-6.

## Lähteet

## Aiheesta muualla
*KEGG: Entacapone 
*ChemBlink: Entacapone
Arvoliberalismi

**Arvoliberalismi** tarkoittaa liberalismin ei-taloudellisia puolia. Niihin kuuluvat muun muassa ihmisoikeudet: sananvapaus, uskonnonvapaus, yhdistymisvapaus, yleensäkin ihmisten oikeus päättää itse omista ei-taloudellisista asioistaan. Arvoliberalismi on yhteistä klassiselle sekä markkina- ja sosiaaliliberalismille ja libertarismille. Arvoliberalismin vastakohta on arvototalitarismi.

## Liberalismin suuntaukset
Arvoliberalismi on yksi liberalismin eri suuntauksista ja sijoittuu poliittiseen keskustaan. Arvoliberalismilla on kuitenkin erilaisia suuntauksia. Arvoliberalismin ihannetta kuvastaa yhteiskunnallinen konsensus ja liberaali demokratia.

### Vasemmistolainen liberalismi
Vasemmistolaista liberalismia kuvastaa yhteiskunnallisen vapauden kunnioittaminen ja hyvinvointi. Vasemmistossa vierastetaan hallitsematonta markkinataloutta demokraattisen yhteiskunnan kustannuksella. Perinteisiä vasemmiston suuntauksia ovat vasemmistolibertarismi ja sosiaaliliberalismi.

### Keskustalainen liberalismi
Keskustalaista liberalismia kuvastaa perinteisin liberalistinen ajattelu, klassinen liberalismi ja liberaaliin demokratiaan tähtääminen. Sekä sosiaaliliberalismille ja markkinaliberalismille löytyy jalansijaa. Yksi keskustalaisen liberalismin suuntaus on kansallisliberalismi.

### Oikeistolainen liberalismi
Oikeistolaista liberalismia kuvastaa julkisen markkinatalouden rajoittamattomuus ja palveluiden riippumattomuus. Oikeistossa kannatetaan julkisen sektorin yksityistämistä talouskasvun aikaan saamiseksi. Perinteisiä oikeiston suuntauksia ovat liberaalikonservatismi ja markkinaliberalismi.

## Arvoliberalismi Suomessa
Liberaalipuolue – Vapaus valita on liberalistinen puolue Suomessa, tämän lisäksi arvoliberalismia on kannatettu muidenkin puolueiden piirissä. Erityisesti Vihreä liitto ja Suomen ruotsalainen kansanpuolue ovat katsoneet edustavansa arvo- ja sosiaaliliberalismia, osittain myös Suomen Sosialidemokraattinen Puolue ja Kansallinen Kokoomus, joissa on omat liberalismin kannattajakuntansa.

## Katso myös
* Arvokonservatismi

## Lähteet
Aborym

**Aborym** on italialainen industriaalinen black metal -yhtye, joka perustettiin vuonna 1991. Itse yhtye kuvaa tyyliänsä "black alien industrial metalliksi". Emperorista tuttu Bård Faust liittyi Aborymin rumpaliksi ennen uusimman albumin, *Generatorin*, äänityksiä. Sitä ennen Aborymin levyillä käytettiin rumpukonetta. Yhtyeen vokalisti oli ennen uusinta albumia Attila Csihar, joka tunnetaan muun muassa Mayhemin laulajana.

## Jäsenet
### Nykyiset
* Prime Evil - laulu
* Malfeitor Fabban - basso
* Nysrok S. Satanas - kitara
* Bård Faust - rummut

### Entiset
* Yorga S.M. - laulu
* Attila Csihar - laulu
* Alex N. - kitara
* Nysrok Infernalien - kitara, syntetisaattori
* Sethlans Teitan - kitara, sample
* D. Belvedere - rummut

## Diskografia
### Studioalbumit
* *Kali Yuga Bizarre* (1999)
* *Fire Walk With Us* (2001)
* *With No Human Intervention* (2003)
* *Generator* (2006)
* *Psychogrotesque* (2010)
* *Dirty* (2013)
* *Shifting.Negative* (2017)
* *Hostile* (2021)

### Demot
* *Live in Studio* (1993)
* *Worshipping Damned Souls* (1993)
* *Antichristian Nuclear Sabbath* (1997)

## Aiheesta muualla
* Virallinen sivusto 
* 
* BNR Metal Pages
Tienkäyttömaksu

**Tienkäyttömaksu** on tien tai alueen ajoneuvokäytöstä perittävä maksu. Tienkäyttömaksuja voi olla esimerkiksi ruuhkamaksu, ruuhkavero tai tullitie. Eräänlaisia tienkäyttömaksuja voivat olla myös esimerkiksi polttoainevero tai verotarra.

Vuonna 2018 Elinkeinoelämän tutkimuslaitos Etla on ehdottanut, että sähköajoneuvojen yleistymisestä johtuva polttoaineveron tuoton alenema paikataan tienkäyttömaksuilla ja kiinteistöveron korotuksella. Etla mainitsee että paikannusteknologian avulla tien käytön hintaa voitaisiin säännellä ruuhkan mukaan.

## Tienkäyttömaksut maailmalla
Erilaiset tavat rahoittaa teitä ja tieverkostoa niiden käyttäjiltä kerätyillä maksuilla ovat maailmanlaajuisesti verrattain tavanomaisia. Euroopan unionissa jonkinlaisia tienkäyttömaksuja kerätään ainakin joillain tieosuuksilla kaikissa muissa maissa paitsi Suomessa, Virossa, Latviassa ja Liettuassa. Muualla maailmassa tietulleja kerätään joillain teillä muun muassa Australiassa, Brasiliassa, Meksikossa, Turkissa, Valko-Venäjällä ja Yhdysvalloissa.

## Tieverkoston rahoitus Suomessa
Suomessa tieverkoston rakentaminen ja ylläpito rahoitetaan pääosin verovaroin. Valtio kerää veroja ja maksuja tienkäyttäjiltä ja ajoneuvojen haltioilta ja omistajilta monin tavoin. Tieverkoston rakentajia ja ylläpitäjiä ovat käytännössä sekä kunnat että valtio. Suomessa on myös muutamia yksityisrahoitteisia tieosuuksia, vaikka niidenkin kustannukset katetaan valtion kautta verovaroin. Yksi tällainen hanke on Helsingin ja Turun välinen moottoritie valtatie 1.  Yksityisteiden kustannuksista vastaavat tiekunnat. Valtionapua niille myönnetään jossain määrin, mutta koko ajan vähemmän.

## Tienkäyttömaksujen keruutapoja
Tienkäyttömaksujen keräystapa riippuu järjestelmän tyypistä. Moottoriteillä kerättävät tietullit tyypillisimmin veloitetaan kuljettajalta tulliasemalla tai kausittaisena maksuna. Tulliasemalla maksu voidaan suorittaa manuaalisesti tai sähköisen laitteen avulla. Maksettaessa sähköisesti autoilijan ei yleensä tarvitse pysähtyä ollenkaan ja kaikissa järjestelmissä ei edes ajaa hitaampaa.

Raskasta liikennettä veloitetaan tien käytöstä useissa Euroopan maissa niin sanotulla eurovinjetillä. Eurovinjetti on aika- tai kilometriperusteinen maksu, josta säädetään EU direktiivissä , (sittemmin muutettu direktiivillä 2006/38/EC). Direktiivi määrää maksimi- ja minimimaksut mm. ajoneuvon päästöt ja koko huomioon ottaen.

Satelliittipaikannusta käyttäviä maksujärjestelmiä on myös testauksessa ja jo käytössä Saksan raskaan liikenteen maksujärjestelmässä.

## Katso myös
* Maksullinen tie
* Polttoainevero
* Ruuhkamaksu
* Turnpike-tiet Yhdysvalloissa

## Lähteet